ปรับเวลาให้บริการฉีดวัคซีนโควิดแบบ On-site แก่หญิงตั้งครรภ์และคนน้ำหนักเกิน 100 กิโลกรัม
กรมการแพทย์ กระทรวงสาธารณสุข ประกาศเปลี่ยนแปลงเวลาการให้บริการวัคซีน COVID-19 ของศูนย์ฉีดวัคซีนกลางบางซื่อ กรุงเทพฯ เพื่อลดความแออัดและลดการติดเชื้อ สำหรับหญิงตั้งครรภ์ที่มีอายุครรภ์ ตั้งแต่ 12 สัปดาห์ขึ้นไป และผู้ที่มีน้ำหนักตัว 100 กิโลกรัมขึ้นไป ไม่รวมผู้ติดตาม ที่จะเข้ารับวัคซีน (เข็มที่ 1 AstraZeneca) รูปแบบ On-site โดยมีการเปลี่ยนแปลงเวลา เป็นเวลา 13.00 น. - 17.00 น. เริ่มตั้งแต่วันที่ 23 - 31 กรกฎาคม 2564  สำหรับผู้สูงอายุ 60 ปีขึ้นไป ที่ประสงค์จะเข้ารับการฉีดวัคซีนโควิด -19 ในรูปแบบ On - site  ยังคงให้บริการเป็นเวลาเดิมคือ 09.00 น. - 17.00 น.  ไม่รวมผู้ติดตาม ที่จะเข้ารับวัคซีน (เข็มที่ 1 AstraZeneca)